

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.14 | 2024. gada 26. septembrī |

**2.**

**Par ziedojumu Ukrainas sabiedrības vispārējam atbalstam**

Kopš 2022. gada 24. februāra Ukrainā turpinās Krievijas Federācijas uzsākta plaša mēroga nežēlīga karadarbība. Ukrainas iedzīvotājiem karadarbības zonā, cita starpā, ir nepieciešami tehniskie līdzekļi, tajā skaitā arī autotransports.

Ogres novada pašvaldība (turpmāk – Pašvaldība) ir kopā ar Ukrainu kopš pirmās dienas, kad Krievijas armija pārkāpa tās robežu. Pašvaldība īsteno dažāda veida atbalsta pasākumus Ukrainas sabiedrības vispārējam atbalstam, tai skaitā nogādājot Ukrainā palīdzības sūtījumus bruņotajiem spēkiem un civiliedzīvotājiem, kā arī ik gadu uzņemot ukraiņu bērnus pie sevis nometnēs, kuriem viens no vecākiem vai pat abi krituši karā. Tāpat Ogres novadā dota pajumte vairāk kā 700 ukraiņu bēgļiem, organizējot viņu transportēšanu no kara postītajām zonām.

Pašvaldība 2024. gada 30. augustā saņēma Ogres novada Sporta centra (turpmāk – Sporta centrs) vēstuli Nr. 1-22/88 “Par transportlīdzekļa ziedošanu” (Pašvaldībā reģistrēta ar Nr. 2-4.1/4334), ar kuru Sporta centrs lūdz Ukrainas sabiedrības vispārējam atbalstam ziedot transportlīdzekli:

|  |  |  |  |  |  |
| --- | --- | --- | --- | --- | --- |
| **Marka** | **Modelis** | **Valsts reģ.nr.** | **Šasijas nr.** | **Izlaides gads** | **Atlikusī vērtība, EUR** |
| Volkswagen | Crafter | JH9992 | WV1ZZZ2EZD6023889 | 2013 | 0,00 |

Transportlīdzeklis nav nepieciešams ne Sporta centram, ne Pašvaldības vai to iestāžu darbības nodrošināšanai un saskaņā ar Pašvaldības grāmatvedības uzskaites datiem, transportlīdzekļa atlikusī vērtība ir 0,00 EUR.

2022. gada 3. martā Latvijas Republikas Saeima pieņēma un 5. martā stājās spēkā Ukrainas civiliedzīvotāju atbalsta likums (turpmāk – Likums), kura mērķis ir atbalsta sniegšana Ukrainas pilsoņiem un viņu ģimenes locekļiem, kuri izceļo no Ukrainas vai kuri nevar atgriezties Ukrainā Krievijas Federācijas izraisītā bruņotā konflikta dēļ šā bruņotā konflikta norises laikā, kā arī vispārēja atbalsta sniegšana Ukrainas sabiedrībai. Šajā likumā paredzētais atbalsts tiek sniegts bruņotā konflikta norises laikā.

Likuma 11. panta otrā daļa noteic, ka pašvaldībai, pamatojoties uz domes lēmumu, ir tiesības dāvināt (ziedot) finanšu līdzekļus vai mantu Ukrainas sabiedrības vispārējam atbalstam.

Ņemot vērā augstāk minēto, Pašvaldības līdzšinējo spēju sniegt palīdzību Ukrainas sabiedrības vispārējam atbalstam un nepieciešamību sniegt atbalstu Ukrainas sabiedrībai bruņotā konflikta laikā, kā arī pamatojoties uz Ukrainas civiliedzīvotāju atbalsta likuma 11. pantu, Pašvaldību likuma 10. panta pirmās daļas 21. punktu,

**balsojot: ar 18 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dainis Širovs, Dzirkstīte Žindiga, Egils Helmanis, Gints Sīviņš, Igors Miglinieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Valentīns Špēlis), "Pret" – nav, "Atturas" – nav, "Nepiedalās" – nav**,

Ogres novada pašvaldības dome **NOLEMJ:**

1. Ziedot Ukrainas sabiedrības vispārējam atbalstam transportlīdzekli Volkswagen Crafter, valsts reģistrācijas Nr. JH9992.
2. Noteikt, ka ziedojuma vērtību veido grāmatvedības reģistros uzskaitītas šādas izmaksas:
   1. transportlīdzekļa sagatavošanas izdevumi un īpašuma tiesību pārreģistrācija;
   2. ar transportēšanu saistītie izdevumi, tai skaitā degvielas izdevumi līdz ziedojuma piegādes vietai Ukrainā.
3. Uzdot Ogres novada pašvaldības izpilddirektoram organizēt transportlīdzekļu remontu, ja tāds ir nepieciešams dalībai satiksmē, degvielas iegādi ceļam līdz piegādes vietai Ukrainā, reģistrācijas dokumentu noformēšanu, lai transportlīdzekli varētu transportēt uz Ukrainu.
4. Uzdot Dacei Līvai, Ogres novada pašvaldības domes priekšsēdētāja asistentei un atbildīgajai personai koordinācijas jautājumos par pašvaldības atbalstu Ukrainai, koordinēt šī lēmuma 1. punktā minētā ziedojuma nodošanu.
5. Degvielas un reģistrācijas izdevumu izmaksas segt no 2024. gada Ogres novada pašvaldības budžeta “Izdevumi neparedzētiem gadījumiem”.
6. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)